Modsat hvad man normalt forbinder med olieudslip, så er det en lidt anderledes olietype, som beredskabet kæmper med at få fjernet.

Der er olieudslip i Frederikshavn. Det er dog madolie, der dækker 500 kvadratmeter på havnen i Frederikshavn. En sættevogn har tabt omkring 30.000 liter madolie, som nu er blevet til margarine i frosten. - Vi står og skovler det med håndkraft, siger indsatsleder ved Beredskab Frederikshavn, Bo Isaksen til TV2/Nord. Olieudslippet skyldes, at der ved et uheld gik hul på en sættevogn på Stena Lines færgeområde. Et håndtag på traileren borede hul i bunden, og selv man har forsøgt at hæve vognen for at mindske udslippet, så er der kun omkring 2000 liter olie tilbage.